VENDIM 
Nr.489, datë 23.4.2008 

PËR KALIMIN NË PËRGJEGJESI ADMINISTRIMI TË KUVENDIT TË REPUBLIKËS SË SHQIPËRISË TË DISA MJEDISEVE, TË CILAT KANË QENË NË ADMINISTRIM TË AVOKATIT TË POPULLIT, MINISTRISË SË INTEGRIMIT DHE INSTITUTIT TË TË PËRNDJEKURVE POLITIKË

Në mbështetje të nenit 100 të Kushtetutës dhe të neneve 10 e 13 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave 

VENDOSI: 

1. Kalimin në përgjegjësi administrimi të Kuvendit të Republikës së Shqipërisë, për nevojat e veta, të disa mjediseve, të cilat kanë qenë në administrim të Avokatit të Popullit, Ministrisë së Integrimit dhe të Institutit të të Përndjekurve Politikë, sipas planimetrisë, që i bashkëlidhet këtij vendimi. 
2. Ngarkohen administrata e Kuvendit, Kryeministria, Ministria e Integrimit, Avokati i Popullit, Instituti i të Përndjekurve Politikë, Agjencia e Inventarizimit dhe Transferimit të Pasurive Publike dhe Zyra Qendrore e Regjistrimit të Pasurive të Paluajtshme për zbatimin e këtij vendimi. 
Ky vendim hyn në fuqi menjëherë.
 
KRYEMINISTRI
Sali  Berisha

